钦定古今图书集成/历象汇编/庶征典/第178卷 > 《田家五行》 > 后汉
## 钦定古今图书集成/历象汇编/庶征典/第178卷 > 《田家五行》 > 后汉

### 光武帝建武二年野蚕成茧

按《后汉书光武本纪》：“建武二年十二月，野蚕成茧，被
于山阜，人收其利焉。”

### 章帝建初七年螟

按：《后汉书章帝本纪》：“建初七年，京师及郡国螟。”
“建初八年螟。”

按：《后汉书章帝本纪》：“八年，京师及郡国螟。”

### 灵帝熹平元年青蛇见御座

按《后汉书灵帝本纪》。不载。按《五行志》，熹平元年，青
蛇见御座。是时灵帝委任宦者。王室微弱。按《杨赐
传》：“赐迁少府光禄勋。熹平元年，青蛇见御座。帝以问
赐。赐上封事曰：臣闻和气致祥。乖气致灾。休征则五
福应，咎征则六极至。夫善不妄来，灾不空发。王者心
有所惟，意有所想。虽未形颜色而五星以之推移，阴
阳为”其变度。以此而观，天之与人，岂不符哉！《尚书》曰：
“天齐乎人，假我一日。”是其明征也。夫皇极不建，则有
蛇龙之孽。《诗》云：“维虺维蛇，女子之祥。”故《春秋》两蛇𩰚
于郑门，昭公殆以女败，康王一朝晏起，《关雎》见几而
作。夫女谒行则谗夫昌，谗夫昌则苞苴通。故殷汤以
之自戒，终济亢旱之灾。惟陛下思乾刚之“道，别内外
之宜，崇帝乙之制，受元吉之祉，抑皇甫之权，割艳妻
之爱，则蛇变可消，祯祥立应。殷戍宋景，其事甚明。”
熹平四年螟。

按：《后汉书灵帝本纪》：“四年六月，弘农三辅螟。”

### 献帝建安十七年螟

按：《后汉书献帝本纪》：“建安十七年秋七月螟。”

===吴===

### 大帝黄龙三年野蚕成茧

按《吴志孙权传》：“黄龙三年夏，有野蚕成茧，大如卵。”